**PELAWAAN UNTUK MENGUSAHAKAN KAFETARIA BAHARU DI BLOK AHLI PARLIMEN DAN PENTADBIRAN, PARLIMEN MALAYSIA**

Pihak Parlimen Malaysia akan memulakan operasi kafetaria baharu di Blok Ahli Parlimen dan Pentadbiran yang dijangka akan mula beroperasi pada Persidangan Mesyuarat Pertama, Penggal Ketiga Parlimen Keempat Belas iaitu pada bulan Mac 2020 ini. Pengusaha kafetaria ini perlu menyediakan pelbagai jenis hidangan kepada warga Parlimen dan juga kepada para pelawat yang mengunjungi Parlimen Malaysia.

Sehubungan itu, Pihak Parlimen ingin menjemput pengusaha-pengusaha kafetaria yang berminat untuk mengusahakan kafetaria baharu tersebut. Sebagai makluman tuan/puan, kafetaria baharu ini dilengkapi dengan perabot seperti kerusi dan meja (*indoor dan outdoor)* dan peralatan dapur.

Untuk makluman tuan/puan, pihak JKPTG telah membuat penilaian harga bagi kadar sewaan kafetaria di Blok Ahli Parlimen dan Pentadbiran dan **kadar sewaan yang ditetapkan adalah sebanyak RM4,514.12 sebulan.** Kadar tersebut di atas adalah tertakluk kepada syarat-syarat berikut :-

1. Tempoh penyewaan ialah 3 tahun;
2. Termasuk cukai tanah dan cukai pintu;
3. Tidak termasuk penggunaan elektrik dan utiliti: dan
4. Lain-lain syarat yang ditetapkan dalam perjanjian.

Justeru itu, mana-mana syarikat yang berminat akan diminta untuk membentangkan **Kertas Cadangan** masing-masing kepada pihak Pengurusan Parlimen Malaysia pada ketetapan masa yang akan dimaklumkan kemudian. Selain daripada cadangan yang menarik, penawaran kadar sewa yang tertinggi akan diberi keutamaan.

Kertas Cadangan hendaklah dikemukakan kepada Unit Pentadbiran, Seksyen Pengurusan Sumber Manusia dan Inovasi, Bahagian Pengurusan, Parlimen Malaysia pada atau sebelum **17 Februari 2020** **(Jumaat). Sebarang pertanyaan sila hubungi Cik Siti Norhaya binti Yahya di talian 03-26017262/019-3789903 atau emel ke** **sitinorhaya@parlimen.gov.my****.**